Ved ejendomshandler udarbejdes et skøde, som skal tinglyses. Ved tinglysningen af skødet, skal der betales en stempelafgift til staten – også kaldet tinglysningsafgiften. Ved tinglysningen af dokumenter som eksempelvis skøde, pantebrev og ejerpantebreve kræver Tinglysningsretten, at der betales en fast tinglysningsafgift på 1.660 kr.
Derudover betales der samtidig en anden stempelafgift, som afhænger af det pågældende dokument der skal tinglyses. Ved tinglysning af skøder betales tinglysningsafgiften på 1.660 kr. samt 0,6 % af købesummen.